4 หุ้นอิเล็กฯบวกคึก! รับผลบวกจีนระบายสต็อกโลหะ-บาทอ่อนค่า แนะซื้อ KCE เด่นกลุ่ม
4 หุ้นอิเล็กฯบวกคึก! รับผลบวกจีนระบายสต็อกโลหะ-บาทอ่อนค่า โบรกฯเชียร์ซื้อ KCE เด่นกลุ่ม เป้า 70 บาท 
4 หุ้นอิเล็กฯบวกคึก! รับผลบวกจีนระบายสต็อกโลหะ-บาทอ่อนค่า โบรกฯเชียร์ซื้อ KCE เด่นกลุ่ม เป้า 70 บาท
18 มิ.ย. 2564

ผู้สื่อข่าวรายงานว่า วันนี้(18 มิ.ย.64) ราคาหุ้นกลุ่มชิ้นส่วนอิเล็กทรอนิกส์ขยับขึ้น  นำโดยบริษัท เคซีอี อีเลคโทรนิคส์ จำกัด (มหาชน) หรือ KCE ณ เวลา 10.48 น. อยู่ที่ระดับ 72.50 บาท บวก 2.25 บาท หรือ 3.20% ด้วยมูลค่าซื้อขาย 871.22 ล้านบาท
ด้าน บริษัท สตาร์ส ไมโครอิเล็กทรอนิกส์ (ประเทศไทย) จำกัด (มหาชน) หรือ SMT ณ เวลา 10.51 น. อยู่ที่ระดับ 6.95 บาท บวก 0.15 บาท หรือ 2.21% ด้วยมูลค่าซื้อขาย 318.48 ล้านบาท
ส่วนบริษัท ฮานา ไมโครอิเล็คโทรนิคส จำกัด (มหาชน) หรือ HANA ณ เวลา 10.53 น. อยู่ที่ระดับ 67.75 บาท บวก 1.50 บาท หรือ 2.26% ด้วยมูลค่าซื้อขาย 750.13 ล้านบาท
ขณะที่บริษัทเดลต้า อีเลคโทรนิคส์ (ประเทศไทย) จำกัด (มหาชน) หรือ DELTA ณ เวลา 10.54 น. อยู่ที่ระดับ 552.00 บาท บวก 22.00 บาท หรือ 4.15% ด้วยมูลค่าซื้อขาย 520.79 ล้านบาท
บล.โนมูระ พัฒนสิน ระบุในบทวิเคราะห์ฯว่า คณะกรรมการพัฒนาและปฏิรูปแห่งชาติจีน (NDRC) แถลงจีนจะยังคงทำการระบายสต็อกโลหะภาคอุตสาหกรรม ซึ่งได้แก่ ทองแดง อะลูมิเนียม และสังกะสี จากคลังสำรองแห่งชาติต่อไป ส่งผล ทองแดง -3.64% อะลูมิเนียม -2.81% บวกต่อหุ้นชิ้นส่วน อย่างหุ้นบมจ. เคซีอี อีเลคโทรนิคส์ (KCE) และบมจ. ฮานา ไมโครอิเล็คโทรนิคส (HANA)
ทั้งนี้ ได้แนะนำ”ซื้อเก็งกำไร”หุ้น KCE (TP21F 70.00*): S 69.25/68.5 R 71.75/72.5 (Stop Loss: 67.5) ภาพธุรกิจยังดีมาก คำสั่งซื้อปัจจุบันเพียงพอถึงพ.ย. แล้วตามกลุ่มลูกค้ารถยุโรป ที่มีความต้องการเซมิคอนดักเตอร์ และเพื่อปิดความเสี่ยงในภาวะเซมิคอนดักเตอร์ขาดแคลน ขณะที่ บริษัทเตรียมเริ่มปรับราคากว่า 5% ตั้งแต่ไตรมาส 2/64 เพื่อชดเชยผลกระทบจากทองแดงสูงขึ้น โดยรวมมองกำไรไตรมาส 2/64 ราว 559 ล้านบาท เพิ่มทั้ง เทียบช่วงเดียวกันของปีก่อน, เทียบไตรมาสก่อนหน้าและมองกำไรทั้งปี 2.2 พันล้านบาท +103% เทียบช่วงเดียวกันของปีก่อนจากยอดขายปี 64 โตกว่า +28% และอัตรากำไรที่สูงขึ้น
ด้าน Valuation: ซื้อรับภาพ bullish ของกลุ่มอิเล็กทรอนิกส์และรถยนต์ และราคาหุ้น โดยปัจจุบันมี PER64 ที่ 33 เท่า นอกจากนี้ มีอีก 2 ปัจจัยบวก ทั้งถูกนำเข้า SET50 มีผล 30 มิ.ย.นี้ และจีนมีมาตรการชะลอความร้อนแรงของโภคภัณฑ์ (รวมทองแดง) โดยการลดการถือครอง ในแหล่งสำรอง เป็นสัญญาณบวกต่อ ต้นทุนทองแดงของ KCE  ช่วงถัดไป ในภาวะที่ปรับราคาขายขึ้นมาได้แล้ว
ด้านบล.เอเชีย พลัส ระบุว่า ค่าเงินสกุลเงินต่างประเทศต่าง ๆ อ่อนค่าในเชิงเปรียบเทียบไปในในทิศทางเดียวกัน และมีแนวโน้มอ่อนค่าต่อ โดยเฉพาะค่าเงินบาท/ดอลลาร์อ่อนค่าอยู่ที่ 31.4 บาท อ่อนค่ามากที่สุดในรอบ 1 เดือน นับตั้งแต่ต้นสัปดาห์ (Wtd) อ่อนค่าราว 1.2%  ดีต่อภาคส่งออก และถือเป็น Sentiment เชิงบวก น่าจะทำให้เกิดการเก็งกำไรในหุ้นกลุ่มส่งออกในวันนี้ อาทิ กลุ่มอิเล็กทรอนิกส์  KCE , DELTA และ HANA